रक्का शहर में गठबंधन सेना हवाई हमले की बात तो कई एजेंसियां मान रही हैं. इस हमले में कई लोगों के मारे जाने की भी पुष्टि कर रही हैं. मगर बगदादी की मौत को लेकर अमेरिका समेत बाकी के देश फिलहाल किसी भी तरह का दावा करने से बच रहे हैं. इसकी एक वजह ये भी है कि ये सीरियाई सेना का प्रोपेगैंडा भी हो सकता है ताकि सेना का हौसला बढ़ाया जा सके. और बगदादी की मौत की पुष्टि न करने की दूसरी वजह ये भी है कि इससे पहले भी छह बार उसकी मौत की खबर आ चुकी है. रक्का में गठबंधन सेना के फॉसफोरस हमले में बगदादी के मारे जाने की सीरियन स्टेट टेलीविज़न की खबर सुकून देने वाली ज़रूर है. मगर ये खबर सही हो उस पर इतनी आसानी से यकीन नहीं किया जा सकता है.